paragraph_text: Do danas je odigrao 204 utakmice za Španjolsku. Na svjetskom prvenstvu 2005. je osvojio zlato, na europskom prvenstvu 2006. u Švicarskoj je bio doprvak, kao i na europskim prvenstvima 1996. i 1998. godine. Na europskom prvenstvu 2000., olimpijskim igrama 1996. u Atlanti i 2000. u Sydneyu je osvojio brončano odličje. Danas nije glavnim igračem u španjolskoj reprezentaciji na mjestu na kojem inače igra; tek je trećim izborom, iza Rolanda Uríosa i Julena Aguinagaldea. Zbog istog razloga nije sudjelovao na svjetskom prvenstvu 2007. u Njemačkoj niti na europskom prvenstvu u Norveškoj 2008. godine.